钦定古今图书集成/明伦汇编/氏族典/第559卷 > 司马冲
## 钦定古今图书集成/明伦汇编/氏族典/第559卷 > 司马冲

按《晋书东海哀王冲传》：“冲字道让，元帝以东海王越
世子毗没于石勒，不知存亡，乃以冲继毗后，称东海
世子。以越妃裴氏为太妃，拜长水校尉，高选寮佐，转
车骑将军，徙骠骑将军。咸康七年薨，年三十一，无子。
成帝临崩，诏奕继哀王为东海王。及哀帝以琅邪王
即尊位，徙奕琅邪王。东海国阙，无嗣。奕后入纂大业”，
桓温废之，复为东海王。既而贬为海西公，东海国又
阙嗣。隆安三年，安帝诏以“会稽忠王次子彦璋为东
海王，继哀王”为曾孙。为桓元所害，国除。